เหตุใดนักลงทุนควรต้องมีที่ปรึกษาการลงทุนส่วนตัว
เหตุผลที่ทำให้ต้องมีที่ปรึกษาการลงทุนส่วนตัวเข้ามาช่วยเหลือ :

1. ตกขบวนข่าวสาร แม้ว่าจะอยู่ในยุคดิจิทัลที่สามารถติดตามข่าวสารได้อย่างรวดเร็วจากหลากหลายช่องทาง แต่กลับตกขบวนข่าวสารเหล่านั้นหลายครั้งหลายหน เพราะไม่มีเวลาติดตามสื่อสังคมออนไลน์ ดูข่าวสารความเคลื่อนไหวการลงทุนทางอินเทอร์เน็ต บางครั้งรู้ช้าไปแค่ไม่กี่นาที ก็อาจพลาดโอกาสการลงทุนไปเสียแล้ว หากมีคนมาช่วยติดตามข่าวสารการลงทุน ก็จะทำให้เข้าถึงข้อมูลการลงทุนเชิงลึกที่ทันสถานการณ์ตลาดก่อนใคร พร้อมบทวิเคราะห์การลงทุนที่ส่งถึงมืออย่างรวดเร็ว

2. ไม่มีเวลาจัดการ หากเป็นพนักงานออฟฟิศที่ยุ่งอยู่แต่กับงานประจำจนไม่มีเวลาวางแผนการลงทุน  หรือบางคนอาจจะเริ่มลงทุนไปแล้วแต่ไม่มีเวลามาคอยอัปเดตพอร์ตให้เข้ากับสถานการณ์ตลาด เรียกได้ว่าก็แค่ลงทุนไป พอมาเปิดพอร์ตดูอีกที ก็พบว่าพอร์ตแดงติดดอย หากมีที่ปรึกษาการลงทุนส่วนตัวคอยอยู่ข้าง ๆ ให้คำแนะนำการลงทุนที่เหมาะสมกับสถานการณ์และเป้าหมายการลงทุนทั้งการซื้อ-ขาย การปรับพอร์ต พร้อมมีบริการแจ้งเตือนอย่างรวดเร็วเมื่อต้องปรับสมดุลพอร์ตการลงทุนตามสภาวะตลาดในช่วงเวลานั้น ก็จะเหมือนมีเพื่อนคู่คิดคอยช่วยเหลือบนเส้นทางการลงทุน

3. ศึกษาไม่พอ หลายครั้งอาจจะเกิดความรู้สึกท้อใจกับการลงทุนที่ไม่ประสบความสำเร็จ ไม่ว่าจะศึกษาเกี่ยวกับการลงทุนมากมายเพียงใด แต่ก็ยังรู้สึกว่าความรู้ที่มีนั้นยังไม่พอกับโลกการลงทุนที่ดูกว้างใหญ่ กว่าจะรู้ลึกรู้จริงได้ก็ต้องใช้เวลาและประสบการณ์มากพอสมควร หากมีที่ปรึกษาการลงทุนส่วนตัวที่เปรียบเสมือนกุนซือแห่งโลกการลงทุนเข้ามาช่วยอุดรอยรั่วของปัญหานี้ เพราะแม้จะไม่เชี่ยวชาญด้านการลงทุนแต่ก็มีที่ปรึกษาการลงทุนส่วนตัวผู้รู้ลึกรู้จริงร่วมเดินทางบนโลกการลงทุนไปด้วยกัน มีคำแนะนำการลงทุนที่มีประสิทธิภาพ พร้อมเฟ้นหาโอกาสการลงทุนใหม่ ๆ ให้พอร์ตเราเติบโตได้ดีมากยิ่งขึ้น ถึงเป้าหมายการลงทุนได้เร็วขึ้น 

4. เป้าหมายไม่ชัดเจน ก่อนจะเริ่มลงทุนในสินทรัพย์ใดๆ ต้องมีเป้าหมายการลงทุนที่ชัดเจน ตอบให้ได้ว่าลงทุนไปเพื่อสิ่งใด หรือไม่บางท่านอาจจะมีเป้าหมายการลงทุนในใจอยู่แล้ว เช่น เก็บเงินล้านแรก ซื้อบ้าน ซื้อรถ แต่ไม่ว่าจะลงทุนเท่าไรก็ยังไม่ถึงเป้าหมายนั้นเสียที เนื่องจากเป้าหมายการลงทุนของแต่ละคนนั้นไม่เหมือนกัน ที่ปรึกษาการลงทุนส่วนตัวจึงจะเข้ามาเป็นผู้ช่วยวางแผนและออกแบบพอร์ตการลงทุนที่เหมาะสมกับสไตล์ ความเสี่ยง และเป้าหมายของนักลงทุนแต่ละท่าน ทำให้คุณมองเห็นเป้าหมายการลงทุนได้ชัดเจนขึ้น พร้อมเดินทางไปด้วยกันจนบรรลุเป้าหมายในโลกการลงทุน

5. ไม่รู้จะเชื่อใคร บางครั้งเสพข่าวสารการลงทุนไปแล้ว เห็นโอกาสการลงทุนมาอยู่ตรงหน้าแต่ก็ยังไม่มั่นใจ ลังเลไม่กล้าลงทุน หรือไปฟังมาจากเพื่อน คนรู้จัก พ่อแม่พี่น้องญาติผู้ใหญ่มาบอก แต่ก็ไม่รู้ว่าไปเอาแหล่งข่าวมาจากไหน เชื่อถือได้มากน้อยเพียงใด เกิดคำถามมากมาย ไม่รู้ว่าจะถามใครดี  หากมีที่ปรึกษาการลงทุนส่วนตัวอยู่ข้าง ๆ คอยให้คำแนะนำการลงทุนแล้ว ปัญหาที่กล่าวมาจะหมดไป เพราะที่ปรึกษาการลงทุนเป็นผู้ที่ได้รับใบอนุญาตแนะนำการลงทุน และได้รับการรับรองและขึ้นทะเบียนการปฏิบัติหน้าที่กับสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน